**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O POSKYTOVANÍ SLUŽIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021

TÁTO RÁMCOVÁ ZMLUVA O POSKYTNUTÍ SLUŽBY (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Andrej Zigmund, člen predstavenstva – CFO, kontaktná osoba pre technické veci: Mgr. Ivan Kaňuk, telefón: + 421 (0)2 5950 1592, e-mail: kanuk.ivan@dpb.sk, kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri[doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť]., kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť], kontaktná osoba pre servisné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o opravu, servis, montáž, zameranie uvedenie do prevádzky a dodanie automatických závor a ich náhradných dielov v areáloch Objednávateľa*,* za účelom čoho realizoval verejné obstarávanie na predmet zákazky č. PL 15/2021 „**Dodanie, montáž a servis automatických závor pre potreby DPB a.s.**“ na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejnej súťaže bolo zverejnené dňa [doplniť] vo Vestníku verejného obstarávania vedeného Úradom pre verejné obstarávanie č. [doplniť] pod zn. [doplniť];
2. Poskytovateľ je úspešným uchádzačom verejného obstarávania na predmet zákazky č. PL 15/2021 „**Dodanie, montáž a servis automatických závor pre potreby DPB a.s.**“; a
3. Zmluvné strany majú záujem upraviť si vzájomné práva a povinnosti súvisiace s poskytnutím Služby;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Služba** znamená opravu, servis, montáž, zameranie, uvedenie do prevádzky a dodanie automatických závor a ich náhradných dielov v areáloch Objednávateľa, pričom špecifikácia a rozsah Služby je obsahom Prílohy 1 Zmluvy – *Špecifikácia Služby*;
3. **Cena za Službu** znamená cena za poskytovanie Služby stanovená na základe jednotkových cien podľa Prílohy 2 Zmluvy – *Jednotkové ceny*;
4. **Miesto plnenia** znamená všetky prechodové miesta v areáloch Objednávateľa, Bratislava;
5. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
6. **Protokol** znamená písomný protokol podpísaný zástupcami Zmluvných strán, ktorý potvrdzuje, že Poskytovateľ riadne a včas poskytol Objednávateľovi Službu, pričom vzor protokolu tvorí prílohu 3 Zmluvy - *Protokol*;
7. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
8. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
9. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
10. **Subdodávateľ** znamená fyzická alebo právnická osoba uvedená v zmluve uzatvorenej medzi Poskytovateľom a Subdodávateľom, ktorá je poverená poskytovaním časti Služby, pričom zoznam Subdodávateľov je uvedený v Prílohe 4 Zmluvy – Zoznam Subdodávateľov;
11. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
12. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy;
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak; a
13. **PREDMET ZMLUVY**
14. Predmetom Zmluvy je záväzok:
15. Poskytovateľa poskytnúť Objednávateľovi Službu; a
16. Objednávateľa zaplatiť Poskytovateľovi Cenu za Službu;

 a to za podmienok stanovených Zmluvou.

* 1. Služba bude vykonané na základe čiastkových objednávok podľa potrieb Objednávateľa. V čiastkových objednávkach bude presne určený rozsah Služby a termín plnenia. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
	2. Poskytovateľ je povinný mať zabezpečené svoje záväzky, ktoré vzniknú z tohto zmluvného vzťahu pre prípad vzniku škody vo forme poistenia zodpovednosti za škodu alebo vo forme bankovej záruky (garancie), a to v minimálnej sume 50 000,- EUR (slovom: päťdesiattisíc euro), pričom existenciu tohto zabezpečenia je povinný preukázať ku dňu podpisu Zmluvy. Objednávateľ je oprávnený požadovať prehodnotenie výšky zabezpečenia podľa predchádzajúcej vety v závislosti od hodnoty plnenia a prípadného škodového priebehu.
	3. Obchodovateľný finančný objem počas účinnosti Zmluvy je v celkovej výške **[doplniť] EUR** *(slovom: [doplniť] eur)* **bez DPH**. Uvedený finančný objem je predpokladaný a Objednávateľ nie je povinný ho vyčerpať.
1. **PODMIENKY POSKYTOVANIA SLUŽIEB**
	1. Poskytovateľ sa zaväzuje poskytnúť Službu riadne, včas a v rozsahu podľa objednávky podľa článku 2 bod 2.2 Zmluvy.
	2. Poskytovateľ sa zaväzuje poskytnúť Službu za cenu, ktorá je uvedená v Prílohe 2 Zmluvy.
	3. Poskytovateľ sa zaväzuje poskytnúť Objednávateľovi Službu vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy.
	4. Objednávateľ sa zaväzuje Poskytovateľovi umožniť prístup do priestorov, v ktorých sa bude Služba poskytovať.
	5. Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú na dosiahnutie účelu Zmluvy.
	6. Poskytovateľ sa zaväzuje spolu s poskytnutím Služby zabezpečiť aj súvisiace služby spojené najmä s dopravou, montážou a zameraním, pričom montáž je povinný vykonať v priestoroch Objednávateľa.
	7. Služba sa považuje za poskytnutú riadne a včas  podľa tohto článku bod 3.1 Zmluvy Poskytovateľom, odovzdaním **Protokolu.** Protokol podpíšu oprávnené osoby za obe Zmluvné strany, ak bola Služba poskytnutá bez výhrad.
	8. Poskytovateľ je povinný odovzdať Objednávateľovi pri odovzdaní Protokolu aj súvisiace doklady vzťahujúce sa na poskytnutú Službu najmä napr. objednávku, dodací list, návod na použitie v Slovenskom jazyku, vyhlásenie o zhode a pod.
	9. Ak pri kontrole poskytovanej alebo poskytnutej Služby budú zistené podstatné vady Služby, Objednávateľ si vyhradzuje právo odmietnuť poskytnutie takejto Služby. Služba má podstatné vady, ak Poskytovateľ nedodrží dohodnutú akosť, kvalitu, odbornosť, množstvo, rozsah, Cenu alebo vlastnosti špecifikované objednávkou a/alebo Zmluvou.
	10. V prípade, ak Objednávateľ pri kontrole podľa tohto článku bod 3.9 Zmluvy zistí, že poskytnutá Služba má zjavné podstatné vady, Objednávateľ môže odmietnuť poskytnutie Služby ako celok. Poskytovateľ zodpovedá v tomto prípade Objednávateľovi podľa ustanovení o zmluvnej pokute uvedenej v článku 7 bod 7.1 Zmluvy.
	11. V prípade, že poskytnutá Služba vykazuje drobné vady, ktoré nebránia jej riadnemu užívaniu, môže Objednávateľ Službu prevziať. Súpis drobných vád bude zaznamenaný Protokole s uvedením termínu ich odstránenia. Drobné vady uvedené v predmetnom Protokole sa považujú za odstránené opätovným podpisom toho istého Protokolu pri odstránených vadách.
	12. Vlastnícke právo k dodaným automatickým závorám podľa Prílohy 1 bod B. 2 a B.3, prechádza na Objednávateľa okamihom riadneho poskytnutia tejto Služby Poskytovateľom bez výhrad podľa tohto článku bod 3.7 Zmluvy, ak nedošlo zo strany Objednávateľa k odmietnutiu poskytnutia Služby podľa tohto článku bodu 3.9 alebo 3.10 Zmluvy. V prípade odmietnutia poskytnutej takejto Služby zo strany Objednávateľa podľa tohto článku bod 3.9 alebo 3.10 Zmluvy zostáva automatická závora vo vlastníctve Poskytovateľa až do doby, kým Poskytovateľ neodstráni prekážku, ktorá bráni Objednávateľovi riadne poskytnutú Službu užívať.
	13. Poskytovateľ je povinný odstrániť bez zbytočného odkladu prípadné vady Služby, ktoré Objednávateľ nezistil pri preberacom konaní, aj po termíne splnenia všetkých záväzkov.
2. **CENA ZA SLUŽBY A PLATOBNÉ PODMIENKY**
3. Cena za Službu je stanovená za poskytnutie Služby ako celku v súlade s článkom 2 bod 2.4 Zmluvy a je konečná, bez možnosti doúčtovania ďalších nákladov. V Cene za Službu bez DPH sú zahrnuté všetky náklady, ktoré sú spojené s poskytnutím Služby, vrátane, nákladov na dopravu Poskytovateľa do a z Miesta plnenia a vrátane montáže a zamerania v priestoroch Objednávateľa. Pri DPH sa bude postupovať podľa osobitných predpisov.
4. Právo Poskytovateľa na zaplatenie Ceny za Službu vzniká riadnym poskytnutím Služby na základe objednávky podľa článku 3 bod 3.1 Zmluvy. Poskytovateľ vystaví Objednávateľovi faktúru na zaplatenie Ceny za vykonanú Službu a doručí ju Objednávateľovi najneskôr do 5. (piatich) Pracovných dní odo dňa poskytnutia Služby podľa článku 3 bod 3.7 Zmluvy.
5. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom a k faktúre bude pripojená príslušná objednávka a kópia Protokolu, ktorá bude korešpondovať s priloženou objednávkou. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
6. Cena za Službu je splatná do **60 (šesťdesiat) dní** odo dňa doručenia faktúry. Ak deň splatnosti Ceny za Službu pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
7. Cena za Službu sa považuje za zaplatenú dňom odpísania fakturovanej sumy vo výške Ceny za Službu z účtu Objednávateľa na účet Poskytovateľa uvedený v záhlaví Zmluvy.
8. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Poskytovateľ poskytuje záruku **24 (dvadsaťštyri) mesiacov pre Službu podľa prílohy 1 bod B.2 a B.3 Zmluvy**, pričom záručná doba začína plynúť odo dňa riadneho poskytnutia Služby podľa článku 3 bod 3.7 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád poskytnutej Služby.
	2. Poskytovateľ ručí za to, že výsledky poskytnutej Služby budú mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že Služba bude poskytnutá bez vád, ktoré by rušili alebo znižovali jej kvalitu.
	3. Poskytovateľ zodpovedá za riadne a včasné plnenie záväzkov vyplývajúcich zo Zmluvy. Poskytovateľ zodpovedá aj za skryté vady poskytnutej Služby, ktoré Objednávateľ zistil po poskytnutí Služby. Objednávateľ je povinný Poskytovateľovi písomne oznámiť vadu poskytnutej Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
	4. Objednávateľ bez zbytočného odkladu telefonicky a emailom zašle Poskytovateľovi na kontaktnú osobu za technické veci Poskytovateľa oznámenie o vadách poskytnutej Služby, ktoré sa vyskytli v rámci záručnej doby, pričom v oznámení popíše chyby a uvedie, ako sa prejavujú. Na základe telefonátu a emailovej reklamácie Objednávateľa podľa predchádzajúcej vety je Poskytovateľ povinný na svoje náklady a bez zbytočného odkladu odstrániť počas záručnej doby reklamované vady poskytnutej Služby, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Poskytovateľ.
	5. Poskytovateľ je povinný odstrániť vady poskytnutej služby **bezodkladne, najneskôr však do 24 hodín od nahlásenia vady podľa tohto článku bodu 5.4 Zmluvy.**

* 1. Pokiaľ Poskytovateľ nesplní svoju povinnosť odstrániť vady v lehote uvedenej v tomto článku bod 5.5 Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Poskytovateľom.
	2. Poskytovateľ nezodpovedá za vady spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval. Poskytovateľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Poskytovateľ nemohol odvrátiť alebo prekonať, ani ju v dobe vzniku predvídať.
	3. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
1. **SUBDODÁVATELIA**
	1. Poskytovateľ nesmie poveriť poskytovaním Služby ako celku iný subjekt. Poskytnutím časti Služby je Poskytovateľ oprávnený poveriť Subdodávateľa.
	2. Každá zmluva, na základe ktorej Poskytovateľ poverí tretiu stranu poskytnutím časti Služby sa považuje za zmluvu so Subdodávateľom. Poskytovateľ je pred uzatvorením zmluvy so Subdodávateľom, ktorý nie je uvedený v Prílohe 4 Zmluvy, povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Poskytovateľ povinný uviesť časť Služby, ktorú má vykonať Subdodávateľ a presnú identifikáciu Subdodávateľa. Objednávateľ písomne upovedomí Poskytovateľa o svojom rozhodnutí v lehote do 5 (piatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
	3. Poskytovateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Poskytovateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Poskytovateľa žiadneho z jeho záväzkov vyplývajúcich zo Zmluvy.
	4. Ak Objednávateľ zistí, že Subdodávateľ nie je schopný plniť si svoje záväzky, môže od Poskytovateľa okamžite požadovať náhradu za tohto Subdodávateľa alebo aby Poskytovateľ sám začal poskytovať časť Služby vykonávanú týmto Subdodávateľom.
	5. Časť Služby, ktorého vykonaním poveril Poskytovateľa na základe zmluvného vzťahu Subdodávateľa, nesmie byť zverená Subdodávateľom tretej osobe.
	6. Každé poverenie tretej strany poskytovaním časti Služby a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Poskytovateľ je oprávnený zmeniť Subdodávateľov len postupom v súlade so Zmluvou, t.j. písomným dodatkom k Zmluve.
2. **SANKCIE**
3. V prípade porušenia zmluvnej povinnosti Poskytovateľa poskytnúť Službu riadne alebo včas v lehote plnenia podľa článku 3 bod 3.1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 200 (dvesto) EUR za každý deň omeškania, a to aj opakovane.
4. V prípade, ak sa Objednávateľ dostane do omeškania so zaplatením Ceny za Službu, Poskytovateľ je oprávnený
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za Službu za každý deň omeškania.
5. V prípade porušenia zmluvnej povinnosti Poskytovateľa vybaviť reklamáciu včas podľa článku 5 bod 5.5 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 200 (dvesto) EUR za každý deň omeškania, a to aj opakovane.
6. V prípade, ak k odstúpeniu od Zmluvy dôjde z dôvodu, že Poskytovateľ nie je schopný poskytnúť Službu v požadovanej kvalite alebo za Cenu Služby, ktorú ponúkol, Objednávateľ má právo požadovať od Poskytovateľa zmluvnú pokutu vo výške 35 % z obchodovateľného objemu podľa článku 2 bod 2.4 Zmluvy. Tým nie je dotknuté právo Objednávateľa na náhradu škody.
7. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie Subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo:
	1. požadovať od Poskytovateľa uhradenie zmluvnej pokuty vo výške 1 000 EUR (slovom: jedentisíc eur), a to za každé porušenie ktorejkoľvek z vyššie uvedených povinností vrátane povinnosti uvedenej v článku 11 bod 11.8 Zmluvy, a to aj opakovane; a zároveň
	2. odmietnuť plnenie vykonané Subdodávateľom Poskytovateľa, ktorý nebol písomne schválený Objednávateľom podľa článku 6 bod 6.2 Zmluvy alebo článku 11 bod 11.8 Zmluvy.
8. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 7.1, 7.3, 7.4 a/alebo 7.5 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Poskytovateľovi. Uplatnením zmluvnej pokuty nie je dotknuté právo Objednávateľa na náhradu škody.
9. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
10. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Poskytovateľa.
11. **VYHLÁSENIA A ZÁRUKY**
12. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
13. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
14. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby,
a riadne plní všetky povinnosti, porušenie ktorých by mohlo viesť k jeho zrušeniu;
15. je zapísaný v Registri partnerov verejného sektora, pokiaľ sa naňho takáto povinnosť vzťahuje;
16. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
17. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
18. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 8.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
19. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bod 8.1 Zmluvy nebolo
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi
v dôsledku skutočností, ktoré sú obsahom tohto vyhlásenia.
20. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
21. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
22. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
23. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
24. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
25. **KOMUNIKÁCIA**
26. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
27. Zmluvné strany sa dohodli, že akékoľvek oznámenie alebo iná formálna korešpondencia, pokiaľ nie je v Zmluve uvedené inak, sa budú pre účely Zmluvy považovať za doručené:
28. v deň doručenia zásielky, ak bola zásielka doručená osobne alebo kuriérnou službou; alebo
29. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
30. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
31. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
32. **TRVANIE A ZÁNIK ZMLUVY**
33. Zmluva sa uzatvára na dobu určitú, **a to do uplynutia 48 mesiacov alebo do vyčerpania finančného objemu podľa článku 2 bod 2.4 Zmluvy.**
34. Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným odstúpením od Zmluvy, výpoveďou alebo písomnou dohodou Zmluvných strán.
35. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
36. Za podstatné porušenie Zmluvy Objednávateľ považuje prípady, ak:
37. Poskytovateľ neposkytne Službu riadne alebo včas v lehote plnenia podľa článku 3 bod 3.1 Zmluvy;
38. Poskytovateľ neposkytne Službu za Cenu Služby uvedenej v Prílohe 2 Zmluvy;
39. poskytnuté Služby nebudú zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
40. Poskytovateľ poverí poskytovaním Služby také osoby, ktoré nie sú odborne spôsobilé na vykonávanie príslušných činností;
41. Poskytovateľ nevybaví reklamáciu v súlade s článkom 5 Zmluvy;
42. Poskytovateľ poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 6 Zmluvy alebo článku 11 bod 11.8 Zmluvy; a/alebo
43. sa niektoré z vyhlásení Poskytovateľa podľa článku 8 bod 8.1 Zmluvy ukáže ako nepravdivé.
44. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 8 bod 8.4 Zmluvy ukáže ako nepravdivé.
45. Objednávateľ má taktiež právo odstúpiť od Zmluvy, ak Poskytovateľ/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.
46. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
47. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
48. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
49. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Poskytovateľom pred dátumom odoslania výpovede Poskytovateľovi zostávajú platné a budú vybavené podľa Zmluvy.
50. Zmluva zaniká aj na základe písomnej dohody Zmluvných strán.
51. **ZÁVEREČNÉ USTANOVENIA**
52. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
53. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
54. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
55. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
56. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
57. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
58. Objednávateľ podpisom Zmluvy akceptuje Subdodávateľov Poskytovateľa, ktorých uviedol v zozname Subdodávateľov, ktorí majú v Registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie poskytovať Služby preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 4 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ poskytovať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
59. Poskytovateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v Registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie poskytovať Služby preukazuje vo vzťahu k tej časti predmetu zákazky, ktorú má Subdodávateľ plniť. Poskytovateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať Subdodávateľovi, konkrétnu časť Služby, ktorú má Subdodávateľ poskytovať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.
60. Zmluvu možno meniť a dopĺňať ju len písomne, a to na základe dohody Zmluvných strán podpísanej Zmluvnými stranami a v súlade so Zákonom o verejnom obstarávaní.
61. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
62. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
63. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
64. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

Príloha: 1 Zmluvy - Špecifikácia Služby

 2 Zmluvy – Jednotkové ceny

3 Zmluvy – Protokol

4 Zmluvy – Zoznam Subdodávateľov

**PRÍLOHA 1**

**ŠPECIFIKÁCIA SLUŽBY**

**A. Predmet zákazky**

Predmetom zákazky je oprava, servis, montáž, zameranie, uvedenie do prevádzky a dodanie automatických závor a ich náhradných komponentov v areáloch DPB a. s.

**B. Opis zákazky ( podrobné vymedzenie )**

**B. 1**

Pozáručný servis zariadení. Je potrebné vykonávať **pravidelnú polročnú údržbu** zariadení za účelom zaistenia spoľahlivosti chodu a bezpečnosti prevádzky.

* Mazanie pružín pohyblivých častí závor a motorov
* Čistenie pružín a pohyblivých častí od prevádzkových nečistôt
* Kontrola funkčnosti motorovej jednotky,
* kontrola napájania motorovej jednotky
* kontrola funkčnosti bezpečnostných fotobuniek
* kontrola funkčnosti elektroniky
* kontrola nastavenia koncových dorazov a signalizačného svetla
* kontrola diaľkového ovládania, pripojenia antény
* Kontrola funkčnosti odblokovacieho zariadenia, kontrola uchytenia pružín, uchytenia pohonu a dotiahnutia všetkých spojov.

**B. 2**

**a)**

**Dodanie a osadenie automatických závor na diaľkové ovládanie v prípade ich vážneho poškodenia**, s montážou v areáloch DPB a.s.

Montážne práce s kotvením platne pod závory - osadenie podkladovej platne pod závory, privedenie napájacieho kábla od ističa resp. rozvádzača: Typ CYKY 3Cx1,5 , Istič: 10A.

Ramená musia byť vybavené reflexnými červenými nálepkami. Výstražné majáky musia byť zabudované v závorách.

Dodanie novej závory sa vyžaduje **najneskôr do 10 dní od zistenia potreby výmen**y celého zariadenia.

**b)**

Prednostné servisné zásahy **do 24 hodín od nahlásenia technickej poruchy** objednávateľom (oprava, nastavenia a výmena náhradného dielu).**Výmena jednotlivých komponentov v prípade ich poruchy resp. poškodenia.** Jedná sa o prípady znefunkčnenia alebo obmedzenia funkčnosti závory z dôvodu pokazenia sa jedného alebo viacerých komponentov, tak ako o prípady, keď dôjde k fyzickému poškodeniu závory, pri ktorom nie je nutná výmena celej automatickej závory.

**B. 3**

**Dodanie a osadenie automatických dvojpruhových obojsmerných závor** s kontrolovaným vjazdom a kontrolovaným výjazdom s čítacími jednotkami pre obidva smery na čítanie čipových kariet objednávateľskej organizácie s prepojením na databázu povolených kariet objednávateľskej organizácie v systéme WEGA LH s intercomom na obojsmernú komunikáciu a indukčným detektorom vozidla. Prevedenie exteriérové.

**Rozpis automatických závor v objektoch DPB, a.s.**

**JURAJOV DVOR**

***Vrátnica Vajnorská:***

* V2 vjazd/výjazd RIB Normal 6m - 2 ks
* Vj/vyj električky CAME G 4000 4m - 2 ks
* Parkovisko zamestnancov CAME G 4000 4m - 2 ks
* Hlavný vjazd/výjazd NICE WIOL 6 6m - 1 ks

***Vrátnica Bojnícka***

* Výjazd RAPID Normal 6m - 1 ks
* Vjazd NICE Signo 5m - 1 ks

***Vrátnica Rožňavská***

* Vjazd/výjazd CAME G4000 4m - 4 ks
* Odťah Rapid Normal 5m - 1 ks

**KRASŇANY**

* Vjazd/výjazd električky CAME G4000 4m - 1ks

 RAPID S 4m - 1ks

* Vjazd/výjazd BUS CAME G6000 6m - 1ks

**PETRŽALKA**

* Vjazd/výjazd CAME G6000 6m - 2 ks

**HROBOŇOVA**

* Posuvná brána s Pohonom SUPER3600

**OLEJKÁRSKA**

* Malý Dvor RAPID Normal 6m - 1ks
* Parkovisko RIB 4m - 1ks

**PRÍLOHA 2**

**JEDNOTKOVÁ CENA**

|  |  |  |  |
| --- | --- | --- | --- |
| 1. **Pravidelný servis**

**(podľa bodu B. 1 Špecifikácie predmetu zákazky)** | **Predpokladaný počet za 48 mesiacov** | **Cena za 1 servis /dopravu** | **Cena za servis/ dopr. spolu za 48 mesiacov** |
| Servis zariadení  | 176 x | [doplniť] | [doplniť] |
| Doprava  | 176 x | [doplniť] | [doplniť] |
|  | **Cena spolu za obe položky:** | [doplniť] |

|  |  |  |  |
| --- | --- | --- | --- |
| **2. Oprava, montáž, inštalácia, doprava a obhliadka****(podľa bodu B. 2 Špecifikácie predmetu zákazky)** | **Predpokladaný počet hod. za 48 mesiacov** | **Cena za 1 hod.** | **Cena za uvedený počet hod. ( za 48 mesiacov)**  |
| Oprava zariadení, montáž, inštalácia, obhliadka (práca) | 500 | [doplniť] | [doplniť] |
| Doprava  | 200 | [doplniť] | [doplniť] |
|  | **Cena spolu za všetky hod:** | [doplniť] |

|  |  |  |  |
| --- | --- | --- | --- |
| **3. Obmena kompletných automatických závor z dôvodu havarijného stavu** **(podľa bodu B. 2 a) Špecifikácie predmetu zákazky)** | **Predpokladaný počet ks. za 48 mesiacov** | **Cena za 1 ks** | **Cena za závory spolu za 48 mesiacov****EUR bez DPH** |
| 3m rameno vrátane príslušenstva  | 4 | [doplniť] | [doplniť] |
| 4m rameno vrátane príslušenstva | 4 | [doplniť] | [doplniť] |
| 5m rameno vrátane príslušenstva | 4 | [doplniť] | [doplniť] |
| 6m rameno vrátane príslušenstva | 4 | [doplniť] | [doplniť] |
|  | **Cena spolu za všetky KS** |  |  |

|  |  |  |  |
| --- | --- | --- | --- |
| **4. Výmena komponentov na závory (podľa bodu B. 2 b) Špecifikácie predmetu zákazky)** | **Predpokladaný počet ks. za 48 mesiacov** | **Cena za 1 ks** | **Cena spolu za všetky ks za 48 mesiacov****EUR bez DPH** |
| Prijímač 433 MHz | 60 | [doplniť] | [doplniť] |
| Vysielač 2 kanálový 433 MHz | 250 | [doplniť] | [doplniť] |
| Anténa 433 MHz | 15 | [doplniť] | [doplniť] |
| Dvierka na skriňu závory RAPID | 4 | [doplniť] | [doplniť] |
| Dvierka na skriňu závory NICE | 4 | [doplniť] | [doplniť] |
| Dvierka na skriňu závory CAME | 4 | [doplniť] | [doplniť] |
| Lišta spínača | 15 | [doplniť] | [doplniť] |
| Vysielač NICE  | 50 | [doplniť] | [doplniť] |
| Vysielač CAME  | 50 | [doplniť] | [doplniť] |
| Batéria CR 2016 | 60 | [doplniť] | [doplniť] |
| Batéria A23 12V | 60 | [doplniť] | [doplniť] |
| Pružný kolík | 15 | [doplniť] | [doplniť] |
| Fotobunka pre pohon brán NICE | 20 | [doplniť] | [doplniť] |
| Fotobunka pre pohon brán CAME | 20 | [doplniť] | [doplniť] |
| Fotobunky pre pohon brán RAPID | 20 | [doplniť] | [doplniť] |
| Krytka fotobunky | 40 | [doplniť] | [doplniť] |
| Ozubená lišta  | 20 | [doplniť] | [doplniť] |
| Maják  | 15 | [doplniť] | [doplniť] |
| Žiarovka majáka | 40 | [doplniť] | [doplniť] |
| Pohon posuvnej brány SUPER3600 | 1 | [doplniť] | [doplniť] |
| Pohon pre posuvnú bránu do 800 kg | 1 | [doplniť] | [doplniť] |
| Koliesko pre posuvnú bránu do 800 kg | 5 | [doplniť] | [doplniť] |
| Rameno CAME 4m | 12 | [doplniť] | [doplniť] |
| Rameno CAME 6m | 6 | [doplniť] | [doplniť] |
| Rameno NICE 5m | 4 | [doplniť] | [doplniť] |
| Rameno NICE 6m | 4 | [doplniť] | [doplniť] |
| Rameno RAPID S 4m | 4 | [doplniť] | [doplniť] |
| Rameno RAPID Normal 5m | 4 | [doplniť] | [doplniť] |
| Rameno RAPID Normal 6m | 4 | [doplniť] | [doplniť] |
| Sklopka podpera | 20 | [doplniť] | [doplniť] |
| Konzola ramena 80mm | 20 | [doplniť] | [doplniť] |
| Dvojtlačidlo  | 20 | [doplniť] | [doplniť] |
| **Cena spolu za všetky KS** |  |  | [doplniť] |

|  |  |  |  |
| --- | --- | --- | --- |
| 1. **Nová závora s prepojením na prechodový systém WIS**

**(podľa bodu B. 3 Špecifikácie predmetu zákazky)** | **Predpokladaný počet m/ks za 48 mesiacov** | **Cena za m/ks** | **Cena spolu za 48 mesiacov** **EUR bez DPH** |
| Stavebné a výkopové práce, uloženie kabeláže pre závoru ( v metroch) | 1250 m | [doplniť] | [doplniť] |
| 3m ramená závora vrátane príslušenstva | 2 | [doplniť] | [doplniť] |
| 4m ramená závora vrátane príslušenstva | 2 | [doplniť] | [doplniť] |
| 5m ramená závora vrátane príslušenstva | 1 | [doplniť] | [doplniť] |
| 6m ramená závora vrátane príslušenstva | 1 | [doplniť] | [doplniť] |
| **Cena spolu za všetky m/KS** |  |  |  |

|  |  |
| --- | --- |
| **Celková cena spolu za obdobie 48 mesiacov (tabuľky č. 1. – 5.)** | **[doplniť]** |

**PRÍLOHA 3**

**PROTOKOL**

Objednávateľ:

|  |  |
| --- | --- |
| Názov spoločnosti: | Dopravný podnik Bratislava, a.s. |
| Adresa spoločnosti: | Olejkárska 1, 814 52 Bratislava |
| IČO: | 00 492 736 |
| Kontaktná osoba pre technické veci: | Mgr. Ivan Kaňuk tel. : 02/5950 1592 |

Poskytovateľ:

|  |  |
| --- | --- |
| Názov Poskytovateľa: |  |
| Adresa sídla / prevádzky: |  |
| PSČ: |  |
| Mesto: |  |
| E-mail: |  |
| Tel.: |  |
| IČO: |  |
| DIČ: |  |
| IČ DPH: |  |

Technik:

|  |  |
| --- | --- |
| Meno a priezvisko: |  |
| Dátum a čas servisu: |  |
| Miesto plnenia a technická prevádzka: |  |

Popis Služby vrátane použitých náhradných komponentov:

|  |  |  |  |
| --- | --- | --- | --- |
| Por. č. | Poskytnutá Služba | Cena za 1 hod. Služby / Cena za 1 m alebo KS | Poznámka Objednávateľa /Poskytovateľa a Záznam drobných vád Služby s dátumom odstránenia |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Prevzal/skontroloval (miesto a dátum):

Objednávateľ: Poskytovateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRÍLOHA 4**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za Subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Andrej Zigmund

Funkcia: člen predstavenstva – CFO

V [doplniť] dňa \_\_\_\_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]